Bretagne/Korpus-divyezhek-brezhoneg-galleg huggingface dataset:
Son art se différenciait pourtant de celui de ses deux aînés par l’attention méticuleuse qu’il portait aux paysages bretons, aux horizons délicats de dunes bordées d’immenses arbres dont il était devenu le portraitiste virtuose et attendri. 
Disheñvel e oa e arz diouzh hini e zaou gomper koshañ koulskoude, dre an evezh pizh a daole ouzh maeziadoù Breizh, ouzh an dremmwelioù soutil o zevennoù hedet gant gwez bras-divent. Deuet e oa da vezañ ur mailh evit poltrediñ anezho gant teneridigezh.
Les décennies passant, ne renonçant en rien au classicisme qui avaient toujours si gracieusement équilibré ses compositions, ce pur paysagiste sut donner plus d’ampleur encore à ses représentations des côtes bretonnes. 
Meur a zek vloaz a oa tremenet, ha ne zistaole ket al livour maeziadoù-mañ ar glaselezh he doa kempouezet ken brav bepred e daolennoù, met gouezet en doa reiñ muioc’h a ampled c’hoazh d’e livadurioù eus aod Breizh.
Ces larges pages brossées d’une pate toujours plus fluide et onctueuse, en accord avec ce que l’artiste appelait « ses appétits de paysagiste et de marin », semblaient être à l’image de leur auteur. 
An taolennoù bras-se, broustet gant un toaz tanavoc’h hag eoulekoc’h bepred, a-unan gant ar pezh a rae an arzour « e ilboued livour maeziadoù ha martolod » anezhañ, a seblante bezañ heñvel ouzh an hini a live anezho.
En Dauchez, assurait le peintre Charles Jouas, tout est clair, aisé et droit. 
En oberennoù Dauchez, eme al livour Charles Jouas, pep tra zo sklaer, aes ha reizh.
René Xavier Prinet était un petit homme discret, raffiné, doté d’un esprit vif et d’une tendresse retenue. 
René Xavier Prinet a oa un denig didrouz, rafin, speredet-lemm ha tener daoust ma n’en diskoueze ket.
Fils d’un magistrat francs-comtois muté à Paris, il avait grandi rue Bonaparte à deux pas de l’École des Beaux-Arts et n’avait eu aucun mal à convaincre son père, lui-même peintre amateur, de le laisser tenter une carrière artistique. 
Mab e oa d’ur barner eus Franche-Comté kaset da labourat da Bariz. Graet en doa e greskañs er straed Bonaparte tostik-tost da Skol an Arzoù-Kaer. N’en doa ket bet diaester ebet evit ober d’e dad – a oa ul livour amatour e-unan – lezel anezhañ da glask ober ur respetad en arz.
C’est à l’Académie Julian qu’il se lia avec les artistes de la future Bande noire. 
En akademiezh Julian a oa mignonet gant an arzourien a oa da vezañ er Vandenn du.
Son maître Jean-Léon Gérôme, compatriote franc-comtois, sut lui inculquer une technique irréprochable. 
E vestr Jean-Léon Gérôme, eus Franche-Comté eveltañ, en doa gouezet deskiñ un teknik direbech dezhañ.
Dès sa création en 1890, Prinet exposa à la Société nationale des Beaux-Arts de gracieux intérieurs bourgeois témoignant d’une connaissance précoce des secrets du métier. 
Kerkent ha ma oa bet krouet Kevredigezh vroadel an Arzoù-Kaer e oa bet diskouezet enni gant Prinet taolennoù eus diabarzh cheuc’h tiez bourc’hizien, ar pezh a ziskoueze e anaveze sekredoù ar vicher abred-kaer.
Toujours attentif à l’élégance et au naturel du geste, il savait mieux que quiconque animer ses motifs en disposant ses figures avec délicatesse. 
Atav e taole evezh ouzh ar jestr a ranke bezañ mistr ha naturel. Gouzout a rae gwelloc’h eget forzh piv penaos danzen e dresoù gant blizidigezh evit reiñ lusk dezho.
Après son mariage en 1894, Prinet passa tous ses étés à Cabourg, où son beau-père s’était fait construire, face à a mer et proche du casino, la villa « Double Six ».
Goude e eured e 1894, Prinet a dremenas e holl hañvezhioù e Cabourg, ma oa bet lakaet sevel ar genkiz « Double Six » gant e dad-kaer, a-dal ar mor ha tost d’ar c’hazino.
Les interprétations de la station balnéaire que le peintre présentait chaque printemps aux expositions de la Société nouvelle, donnèrent un élan décisif à son art. 
Gant an taolennadurioù eus ar gêr-gouronkañ a veze kinniget gant al livour bep nevezamzer e diskouezadegoù ar Gevredigezh nevez e oa bet roet lañs da vat d’e arz.
Après les chefs-d’œuvre indépassables laissés par Eugène Boudin sur les plages de Normandie, on n’imaginait guère artiste capable de renouveler le genre. 
Goude ar pennoberennoù, na c’halled ket ober gwelloc’h egeto, a oa bet lezet gant Eugène Boudin a-fet aodoù Normandi, ne soñjed ket nemeur e c’hallfe un arzour bennak all neveziñ ar stil-se.
Prinet s’y employa avec une réussite inédite. 
Esaeet e oa bet gant Prinet, ha berzh en doa graet evel biskoazh.
Ses toiles ou ses pochades décrivant les promenades d’élégantes sur la digue ou sur la plage de Cabourg, restituent délicieusement l’univers de l’inoubliable roman de Marcel Proust : À l’ombre des jeunes filles en fleurs. 
Gant e livadurioù war lien pe e bochadigoù a daolenne maouezed mistr o pourmen war chaoser Cabourg pe en e aod, en doa skeudennet c’hwek bed ar romant hollvrudet gant Marcel Proust : E skeud ar plac’hed yaouank e bleuñv.
Rarement on aura vu autant de dissemblance entre le caractère d’une œuvre et celui de son auteur. 
Ur ral eo gwelet temz un oberenn ken disheñvel diouzh hini an arzour.
Certes fin et lettré, Ménard était un bon vivant, gros barbu à la figure hilare enserrant des yeux malicieux, aimable, jovial, volontiers amateur de gauloiseries et de bonnes histoires. 
Fin ha desket e oa Ménard, ya, met ur paotr eus ar plijadurezhioù e oa, un tevard barvek gant ur penn drev ha daoulagad drant, ur paotr hegarat, seder, a gare a-walc’h ar bourjinerezh hag an istorioù skoemp ha farsus.
Sa peinture était la distinction et la poésie mêmes. 
Evit e livadurioù, kranded ha barzhoniezh e oant eeun-hag-eeun.
L’amour de l’Antiquité et de la culture classique lui avait été transmis par son père, directeur de la Gazette des beaux-arts, et plus encore par son oncle, le philosophe Louis Ménard. 
Ar garantez evit an Henamzer hag ar sevenadur klasel en doa tapet digant e dad, rener Kazetenn an arzoù-kaer, ha muioc’h c’hoazh digant e eontr, ar prederour Louis Ménard.
Ses parents lui ayant permis de quitter le collège à l’âge de 15 ans, Ménard ne savait pas un mot de grec mais, connaissant par cœur L’Iliade et L’Odyssée, il traitait joyeusement ses camarades de cour d’école d’Ajax, d’Achille où d’Ulysse. 
O vezañ ma oa bet lezet gant e dud da guitaat ar skolaj d’an oad a 15 vloaz, ne ouie ger gresianek ebet. Met anavezout a rae An Ilias hag An Odyssea dre ’n eñvor, hag e porzh ar skol e rae joaius Ac’hilleüs pe Odysseüs eus e gamaladed.
Tout au long de sa carrière, quoique variant infiniment ses décors, le peintre sembla vouloir refaire inlassablement le même tableau inspiré d’une méditerranée intemporelle. 
Hed-ha-hed respetad al livour, goude ma cheñche ken-ha-ken ar pezh a skeudenne, e seblante ma felle dezhañ adober ar memes taolenn dalc’hmat, awenet gant ur Mor Kreizdouar diamzer.
En composant méthodiquement ses motifs, Ménard présentait avec le même succès dans les expositions internationales, les toiles les plus rêveuses qui soient, comme la quête d’un songe antique, d’un paradis perdu baigné d’une lumière idéale. 
Ménard a save e livadurioù gant aket, ha kement a verzh a veze graet gantañ bepred en diskouezadegoù, pa ginnige an taolennoù hunvreüsañ a ouifed ober, evel klask ur soñj kozh-kozh, ur baradoz kollet soubet en ur gouloù peurvat.
Le bassin méditerranéen était son domaine : la Sicile découverte pour son voyage de noces, bientôt la Palestine, le Maroc, l’Algérie, l’Egypte étaient ses terres d’élection. 
Diazad ar Mor Kreizdouar e oa e zomani : Sikilia, gwelet evit ar wech kentañ gantañ da geñver e veaj-eured, hag a-benn nebeut Palestina, Maroko, Aljeria, Egipt. Ar re-se e oa e zouaroù dilennet.
Ce n’est qu’en 1902, qu’il foula pour la première fois le sol Grec, dont les divinités avaient inspiré toute une partie de son œuvre : en apercevant du bateau, les côtes de la Grèce dont son père et son oncle lui avaient tant parlé, il serra la main de sa femme et murmura simplement : « Je la reconnais… »
E 1902 hepken en doa lakaet e dreid evit ar wech kentañ war douar Gres, a oa bet awenet ul lodenn a-bezh eus e oberenn gant he doueoù : diwar e vag, p’en doa damwelet aod Gres a oa bet kaozeet kement anezhi dezhañ gant e dad hag e eontr, en doa stardet dorn e wreg ha mouslavaret ken eeun ha tra : « Anavezout a ran anezhi... »
Les estampes des artistes de la Bande noire.
Stampoù arzourien ar Vandenn du.
Dans le dernier quart du XIXe siècle, l’estampe fait l’objet d’une véritable vogue, considérée comme un art majeur dont l’avantage est d’être diffusé plus largement que la peinture. 
Er c’hard diwezhañ eus an XIXvet kantved e oa ar stampoù diouzh ar c’hiz ken-ha-ken. Kontet e oant da vezañ un arz meur, ha kaeroc’h zo, aesoc’h e oant da skignañ eget al livadurioù.
Les premières estampes de Cottet furent des lithographies, technique en vogue chez les peintres Nabis qu’il fréquentait. 
Maendresadennoù e oa bet kentañ stampoù Cottet. Diouzh ar c’hiz e oa an teknik-se e-touez al livourien Nabied a zaremprede.
Les Bretonnes sur les quais parurent en 1894 dans L’Album de La Revue blanche avec celles de Bonnard, Denis, Sérusier.
Embannet e oa bet ar Bretonezed war ar c’haeoù e 1894 en Albom ar Gelaouenn wenn, asambles gant re Bonnard, Denis, Sérusier.
Après 1903 il délaissa cette technique, se prenant pour la gravure sur cuivre d’un véritable engouement. 
War-lerc’h 1903 en doa dilezet an teknik-se pa oa erru sot gant an engravañ war gouevr.
La Bretagne domine son œuvre gravé. 
Breizh eo a gaver dreist-holl en e oberennoù engravet.
Une série de Silhouettes féminines fait exception : elle aborde la vie des cafés concerts et des maisons closes.
War-bouez an heuliad Dremmskeudoù merc’hed a roe da welet ar vuhez er c’habaredoù hag en tiez-gisti.
Autre Breton d’adoption, Dauchez fut graveur avant d’être peintre. 
Dauchez, unan all hag a oa deuet da vezañ Breton, a oa bet engraver a-raok bezañ livour.
Sa production compte plus de cinq-cents gravures à l’eau-forte. 
Graet en deus ouzhpenn pemp kant a engravadurioù gant dour-kreñv.
Celle-ci était le moyen d’expression le plus adéquat à son tempérament d’artiste du trait. 
An doare gwellañ da zispakañ e soñj e oa an teknik-se evitañ, rak un arzour eus an tresoù e oa.
Au fil de ses excursions de navigateur passionné, il fixa tous les aspects du littoral et des bords des rivières de l’Odet ou du Goyen, moins attentif à la côte rocheuse qu’aux dunes, aux estuaires et aux marais, selon un choix fort original. 
Atravet e oa gant ar merdeiñ, hag e-pad e vageadennoù en doa treset holl zoareoù an aod ha glannoù an Oded hag ar Gwaien. Ne daole ket kement a evezh ouzh an aod roc’hellek hag ouzh an tevennoù, an aberioù hag ar paludoù, ar pezh a oa dibar a-walc’h.
Son œuvre gravé offre le témoignage d’un paysagiste qui, écrivait André Chevrillon, déchiffra « le visage de la terre bretonne, comme Albrecht Dürer ses physionomies de vieillards ».
Gant e oberennoù engravet e weler testeni ul livour maeziadoù. Evel ma oa bet skrivet gant André Chevrillon, diskuliet en doa « dremm douar Breizh, evel ma oa bet graet gant Albrecht Dürer evit neuz ar gozhidi ».
Son beau-frère Lucien Simon au contraire s’intéressa peu à l’estampe. 
Evit e vreur-kaer Lucien Simon ne oa ket gwall zedennet gant ar stampoù.
S’il magnifia l’éclat des costumes du pays bigouden dans ses tableaux et aquarelles, il ne leur dédia qu’une lithographie, une Vieille bretonne conduisant des enfants, commandée par le galeriste Ambroise Vollard pour son Album d’estampes originales. 
Diskouezet en doa kaerded gwiskamantoù ar Vro Vigoudenn en e daolennoù hag e zourlivadurioù, met n’en doa graet nemet ur vaendresadenn diwar o fenn, ur Vretonez kozh o kas bugale goulennet gant ar palierer Ambroise Vollard evit e Albom stampoù orin.
Un chef-d’œuvre en réduction : le « Livre de vérité » d’André Dauchez.
Ur bennoberenn bihanaet : « Levr ar wirionez » gant André Dauchez.
André Dauchez intéresse spécialement le Musée départemental breton en tant qu’« artiste du Finistère », qu’il découvrit dans sa jeunesse et auquel il consacra une très grande part de son œuvre. 
Dedennet-kenañ eo Mirdi breizhek an departamant gant André Dauchez rak un « arzour eus Penn-ar-Bed » e oa. Graet en doa anaoudegezh gant ar c’horn-bro-mañ pa oa yaouank, ha gouestlet dezhañ ul lodenn vras eus e oberenn.
Sa famille fréquentait Bénodet depuis 1890. 
Abaoe 1890 e veze darempredet Benoded gant e familh.
Plus tard, il se fit construire à la Palue du Cosquer en Loctudy une maison-atelier qu’il rejoignit chaque été, partageant son temps entre la création artistique et des excursions sur son voilier.
Diwezhatoc’h en doa lakaet sevel un ti-atalier, e Palud ar Gozhkêr e Loktudi, ha mont a rae dezhañ bep hañv, o rannañ e amzer etre ar c’hrouiñ arz hag ar baleadennoù gant e vag-dre-lien.
Son œuvre gravé compte plus de 500 estampes. 
En e oberennoù engravet ez eus ouzhpenn 500 stamp.
Essentiellement paysagiste, il livre à travers elles un véritable reportage sur les sites littoraux de la côte sud du Finistère.
Taolennañ a rae-eñ ar maeziadoù dreist-holl, hag ar stampoù-se a ya d’ober evel un teul diwar-benn arvor su Penn-ar-Bed.
Sa famille a souhaité que soit conservé au Musée l’extraordinaire catalogue peint et manuscrit dans lequel Dauchez a systématiquement reproduit à l’encre, en réduction, chacune de ses peintures depuis 1894 et jusqu’en 1945. 
Fellet e oa d’e familh ma vefe miret er mirdi e gatalog espar, livet ha dornskrivet. Ennañ en doa eilet hep mank, gant liv ha bihanaet, pep hini eus e livadurioù adalek 1894 ha betek 1945.
Les six volumes sont désignés aujourd’hui sous le titre de Liber veritatis « Livre de vérité », par référence à celui qu’avait établi de la même manière le peintre Claude Lorrain. 
Ar c’hwec’h levrenn a reer anezho Liber veritatis « Levr ar wirionez », oc’h ober dave d’an hini a oa bet savet er memes mod gant al livour Claude Lorrain.
Ils contiennent un total d’un peu plus de 1500 dessins ! 
En holl ez eus enno un tammig ouzhpenn 1500 tresadenn !
Dans ce catalogue entièrement illustré à la main, l’artiste a accompagné chacun de ses dessins de précieux commentaires manuscrits : lieu représenté, date de l’œuvre, expositions, propriétaire, titres, dates et indication de tirage des estampes reproduisant le tableau.
Er c’hatalog-se, skeudennaouet gant an dorn penn-da-benn, an arzour en deus lakaet evezhiadennoù dornskrivet prizius diwar-benn pep hini eus an tresadennoù : lec’h taolennet, deiz ma oa bet savet an oberenn, diskouezadegoù, titloù, deiziadoù ha titouroù diwar-benn ar stampoù a eile an daolenn.
Ce Liber veritatis – Dauchez lui-même l’appelait son « catalogue » - constitue en lui-même une très belle œuvre d’art. 
Al Liber veritatis-mañ – evit Dauchez a rae anezhañ e « gatalog » - a ya d’ober un oberenn arz kaer-meurbet dioutañ e-unan.
Le Musée est spécialement reconnaissant à son donateur, le botaniste Nicolas Hallé, qui a également remis à notre établissement un ensemble de documents et de correspondance de son grand-père André Dauchez. 
Anaoudek-mat eo ar Mirdi e-keñver an hini en deus roet anezhañ dezhañ, al louzaour Nicolas Hallé. Hennezh en deus roet ivez d’hon ensavadur un strobad teulioù ha lizheroù gant e dad-kozh André Dauchez.
Il peint un corps amaigri, fané, pour illustrer la désespérance de poète. 
Livet en deus ur c’horf kastiz, goeñv, evit taolennañ dizesper ar barzh.
Pauvre chair violentée, presque décomposée, aussi lugubre que cette écharpe noire, pour toujours sevrée de plaisir et qui paraît en prospérer, exprimé sans ironie et presque avec pitié. 
Paour-kaezh kig gwalleget, peuzkuzumet, ken kañvaouus hag ar skerb du-mañ, dizonet da viken diouzh ar blijadur hag a seblant ober berzh ganti, diskouezet hep mousfent ha gant truez pe dost.
Pêcheurs fuyant l'orage.
Pesketaerien o tec’hel rak an arnev.
Je ne connais pas de marines plus dramatiques que les siennes. 
N’anavezan ket taolennoù-mor reuzusoc’h eget e re.
Non qu'il ait cherché à représenter un bateau parmi les grandes houles, la tempête déchainée, les vagues ricochant parmi les rochers. 
N’en deus ket klasket taolennañ bagoù en houl bras, barroù-amzer diroll, gwagennoù o lammat e-mesk ar reier.
Il lui suffit pour émouvoir, le calme effrayant qu'il a observé mieux que personne et qui précède l'orage. 
Evit fromañ an dud en devez trawalc’h gant ar galmijenn spontus en deus studiet gwelloc’h eget forzh piv, hag a vez a-raok an arnev.
Marine en Bretagne - Les Voiles rouges
Taolenn-vor e Breizh – Ar Gouelioù ruz.
J'admirais le vrai et grand talent de Charles Cottet. 
Estlamm am boa evit donezon Charles Cottet, a oa gwir ha bras.
Il avait un beau tempérament de peintre et un sentiment profond de la poésie de la Bretagne. 
Gantañ e oa penn-natur brav ul livour hag ur santimant don eus barzhoniezh Breizh.
Son œuvre se classe et se classera de plus en plus avec le temps car c'était un artiste authentique et de haute qualité. 
Priziet eo e oberennoù, hag e vint muioc’h-mui gant an amzer, rak un arzour diles hag a-feson e oa.
La pointe du Toulinguet à Camaret. 
Beg ar Garreg Hir e Kameled.
Rayons du soir à Camaret.
Sklêrijenn an abardaez e Kameled.
Femmes de Plougastel au pardon de Sainte-Anne-la-Palud.
Maouezed eus Plougastell e pardon Santez-Anna-ar-Palud.
On sent que le spectacle a été surpris à l'improviste et transcrit dans la spontanéité chaleureuse de l'impression première.
Santout a reer e oa bet paket an arvest war ar prim, ha treset ken prim all e tommder ar santimant kentañ.
Tout y est d'un psychologue averti, et tout d'un maître peintre. 
Aze e weler kement tra a ra ur psikologour barrek, hag ur mestr-livour.
La Récolte de pommes de terre.
An Dastum patatez.
Atelier de brodeuses à Pont-L'Abbé.
Atalier broderezed e Pont-’n-Abad.
Le Parisien Lucien Simon découvre la Bretagne peu après 1890, grâce à sa belle-famille qui séjourne longuement l’été à Bénodet puis, à partir de 1901, à Sainte-Marine, dans le sémaphore dont il fit l’acquisition. 
Ar Parizian Lucien Simon en doa gwelet Breizh evit ar wech kentañ nebeut war-lerc’h 1890, gant e dud-kaer a chome pell e Benoded e-pad an hañv, ha goude-se, adalek 1901, e Sant-Voran, er semafor en doa prenet.
On peut dire que ce jour-là son talent trouva sa patrie. 
Gallout a reer lavaret e oa bet kavet ur vammvro evit e vailhoni d’an deiz-se.
Cet âpre pays des Bigoudens l’enthousiasma. 
Entanet e oa bet gant ar c’hornad rust m’eo ar Vro Vigoudenn.
La rudesse du paysage, le goût des habitants pour les couleurs dont l’éclat barbare crie sur le gris ambiant, tout un pittoresque capiteux et triste qu’il avait la joie de traduire le premier, sans afféterie et sans charge, en des harmonies de tableaux espagnols où l’amoureux de Velasquez se complaisait un peu inconsciemment. 
Garventez ar maezioù, goust an annezidi d’al livioù gouez a zijaoje diouzh ar gris ma oa an traoù, ur bed kaer-kurius a-bezh, mezvus ha trist, en doa bet plijadur o skeudenniñ evit ar wech kentañ, diardoù ha digarg, e taolennoù heneuz evel ar re spagnol ma kave gras al livour a gare Velázquez, hep gouzout re vat dezhañ.
Simon, intelligence à la fois fiévreuse et réfléchie, pour la gloire de notre école, n'abandonne rien au hasard de l'improvisation, tout en gardant l'imprévu d'un illustrateur et le caprice d'un faiseur d'esquisses.
Simon en doa ur speredegezh terzhiennek ha poellek war un dro, evit gloar hor skol. Ne zileze netra gant chañs al livañ prim. War ar memes tro e vire gantañ an dic’hortoz m’eo an skeudennerien hag ar froudennus m’eo ar saverien vrastresoù.
Et partout s'atteste en son œuvre un des plus jolis, des plus distingués esprits de son temps.
Hag e pep lec’h en e oberenn e weler a-walc’h unan eus speredoù koantañ ha kranañ e amzer.
Je précise les figures dans des études à l'aquarelle faites d'après des Bretons de mon voisinage, mais plus je vais, plus je sacrifie la précision à la tenue de l'ensemble. 
Spisaat a ran an tresoù e studiadennoù dourlivet a ran diwar Bretoned eus an adremez, met seul vui ez an war-raok, seul vui e taolan evezh ouzh dalc’h an hollad diwar-goust ar resisted.
Famille bigoudène en deuil.
Famillh eus ar Vro Vigoudenn e kañv.
Malgré l'inquiétude qui le minait, à l'écart du conflit dans son coin de Bretagne, Simon ne s'arrêta jamais de travailler. 
Daoust d’an nec’h a zebre anezhañ, pell diouzh ar brezel en e gornig eus Breizh, ne baouezas ket Simon da labourat morse.
Je redoutais la campagne pour Lucien, écrit son épouse Jeanne, elle l'apaise. 
Aon am boa rak ar maezioù evit Lucien, a skrive e bried Jeanne, met dinec’hiñ a reont anezhañ.
Il travaille, il y jardine avec les grandes, il n'a plus les journaux qu'une fois par jour et son esprit se calme un peu. 
Eno e labour, e ra war-dro al liorzh gant ar re vras, ne resev ket ken ar c’hazetennoù nemet ur wech an deiz ha sioulaat a ra e spered un tamm bennak.
Lucienne et Charlotte au Sémaphore.
Lucienne ha Charlotte er Semafor.
Portrait des deux filles de l’artiste, vers 1919.
Poltred eus div verc’h an arzour, war-dro 1919.
Aquarelle et gouache sur carton.
Dourlivioù ha gouach war garton.
Les Miens ou Baiser maternel ou Maternité (Jeanne Simon et son fils Paul).
Ma re pe Pok ar vamm  pe Mammelezh (Jeanne Simon hag he mab Paul).
M. Simon s'était exercé dans les portraits enveloppés à la manière de Vélasquez, intimes et familiers. 
Pleustret en doa an ao. Simon war ar poltredoù gronnet e doare Velázquez, tost ha nes.
Il excelle dans ce groupement harmonieux de tons, vrais de pose, sans rien d'appris, sans rien de l'atelier. 
Barrek e oa evit strollañ al livioù kaer, dilez ha diardoù, hep bezañ desket tra.
Le portrait qu'il possède de sa femme et d'un enfant est caractéristique de sa manière en ce genre : la mère se penche sur la main de l'enfant d'un geste intime : l'enfant jette en arrière son corps un peu raide de poupée. 
Ar poltred en deus eus e wreg hag ur bugel a ziskouez ervat e zoare da livañ taolennoù evel-se : ar vamm a stou war dorn ar bugel gant ur jestr a-dost : emañ ar bugel o teurel e gorf, un tamm reut evel hini ur boupinell, war dreñv.
C'est dans une gamme vert gris enveloppés, réveillés par le vert vif du fauteuil.
Livet eo gant un dibab livioù gwer-gris goloet, bevaet gant liv gwer flamm ar gador-vrec’h.
Soirée au Sémaphore.
Un nozvezh er Semafor.
Le Sémaphore me semble une sorte de paradis, un refuge contre les soucis.
Ar Semafor a seblant din bezañ ur seurt baradoz, ur repu a-enep ar soursioù.
Soirée dans l'Atelier.
Un nozvezh en Atalier.
Les personnages se groupent très naturellement avec le laisser-aller d'une réunion d'amis. 
En em vodañ a ra an tudennoù ken eeun ha tra e doare lezober un emgav mignoned.
On reconnaît la figure pensive et fine de Desvallières, le profil décidé et flaireur de Cottet, la rondeur paisible de René Ménard. 
Anavezout a reer dremm spis ha soñjus Desvallières, profil mennet ha ranell Cottet, krennder sioul René Ménard.
Les femmes sont charmantes de grâce simple, affable, bien française.
Ar merc’hed zo koant hag hegarat, Gallezed penn-kil-ha-troad.
Et l'artiste a bien rendu l'atmosphère de cordialité fine et d'aménité intelligente qui plane sur cette heureuse soirée.
Hag an arzour en deus taolennet brav endro an nozvezh-se ma seblant an dud en em glevet ervat hag en em gompren c’hwek.
Dessin au fusain et peinture à l'essence sur papier.
Tresadenn gant glaouenn ha livadur gant esañs war baper.
Imprégné d’un symbolisme discret, cette œuvre décrit de modernes naïades (des Bretonnes portant la coiffe de Pont-Aven) s’ébattant dans un des méandres de l’Odet. 
En oberenn-mañ, warni merk un arouezouriezh skañv, e vez gwelet naiadezed modern (Bretonezed gant koef Pont-Aven) o c’hoari en unan eus kildroennoù an Oded.
Ce dessin reproduit la peinture présentée par l’artiste en 1901 au Salon de la Société Nationale des Beaux-Arts. 
An dresadenn a daolenn al livadur kinniget gant an arzour e 1901 e Saloñs Kevredigezh Vroadel an Arzoù-kaer.
Cette œuvre acquise par l’Etat est aujourd’hui affectée à l’ambassade de France à Lisbonne. 
Emañ an oberenn-se, bet prenet gant ar Stad, e kannati Frañs e Lisboa en deiz hiziv.
Eau-forte et aquatinte en couleurs sur Arches.
Engravadur dre zour-kreñv hag akwatint livioù war baper Arches.
Au fond, ce maître est de tradition classique. 
Livañ a ra ar mestr-se taolennoù a c'hiz klasel, erfont.
Il l'est par son esprit d'ordre et de synthèse, par les accords justes et la spacieuse tranquillité de ses compositions.
Klasel int dre e spered a urzh hag a sintezenn, gant kenliv reizh ha sioulded frank e genaozadurioù.
Fumées de goémon ou Les Brûleurs de goémon.
Moged bezhin pe O teviñ bezhin.
M. Dauchez a surtout une perception particulière des plans. 
An ao. Dauchez en deus un doare dezhañ da welet an talennoù.
C'est l'homme des plaines et des demi-jours attendris.
Den ar plaenennoù hag an amc’houloù fromus eo.
Pins sur l'Odet.
Gwez-pin war ribl an Oded.
Pins à la pointe de Lanhuron.
Gwez-pin e beg Lanhuron.
La Plage à Cabourg.
An Draezhenn e Cabourg.
La note animée et grouillante, où le morceau de nature, les verdures et le ciel, est d'une excellente tenue.
Un diskouez kaer he deus ar genaozadenn bev-buhezek-mañ, degaset perzhioù dibar dezhi gant an natur, ar glasvez hag an oabl.
Il y a une vertu intime qui ne s'acquiert pas et qui doit être le souffle animateur de toute oeuvre : c'est l'émotion.
Bez’ ez eus ur vertuz don ha ne vez ket desket hag a zle bezañ ar c’hwezh a ro buhez da bep oberenn : ar from eo.
Partie de plage en Normandie.
Abadenn war an traezh e Normandi.
M. Prinet est un délicat peintre d'intimité, parce qu’il est né observateur ; son talent d'observation le conduit à de charmantes trouvailles, quand il attaque le plein-air : La Plage, La Vague sont de savoureux morceaux d'artiste frappé au bon coin.
An ao. Prinet zo ul livour blizidik eus ar vuhez pemdez ; donezonet eo evit sellet a-dost ouzh an traoù ha rak-se e ra kavadennoù hoalus, pa stag gant ar vuhez dindan an amzer : An Draezhenn, Ar Wagenn zo tammoù saourus graet gant un arzour awenet kaer.
Dans ce tableau, Prinet résume sa vision de cette société oisive de la Belle Époque, réunie sur la terrasse surmontant la mer, à proximité du Grand Hôtel de Cabourg.
El livardur-mañ e ro Prinet da welet un diverrañ eus kevredigezh arouarek ar « Belle Époque », bodet war ar savenn dreist ar mor, e-kichen Leti Bras Cabourg.
Le Parachute sur la plage de Cabourg.
An Harz-lamm war draezhenn Cabourg.
Les Prinet s'installaient pour l'été dans la station balnéaire normande et n'avaient de cesse d'attirer leurs amis. 
En em staliañ a rae ar re Brinet er gêr gouronkañ-se eus Normandi ha klask a raent dalc’hmat sachañ o mignoned daveto.
Ces délicieuses journées de Cabourg, rappelait Desvallières, où l'on dessinaille, on dormaille, on causaille entre bons amis où l'on a avant tout l'esprit tendu puisque tout le monde est d'accord dans l'affection mutuelle, 
An devezhioù dudius e Cabourg, eme Desvallière, ma vez damdreset, kousket, kaozeet dibalamour etre mignoned vat, ma vez stegnet ar spered a-raok pep tra p’en em gar an holl dud.
Ce qui n'empêchait pas la précieuse discordance d'idées ! 
Kement-se ne vire ket e oa dizunvaniezh etrezo a-fet mennozhioù !
La Douane, Venise.
Ar Valtouterezh, Venezia.
Vue de l'estuaire de l'Odet.
Gwel war aber an Oded.
Le travail quotidien d'après nature ou de souvenirs pendant deux mois que j'ai passés à Bénodet m'a absorbé de telle façon que je n'ai pu terminer plus tôt les deux petites toiles.
Gant al labour pemdeziek, war al lec’h pe diwar eñvor, e-pad an daou viz am eus tremenet e Benoded eo bet sipet ma spered en doare ma ne’m eus ket gallet echuiñ abretoc’h an div daolenn vihan.
Lac d'Annecy, vue de Talloire.
Lenn Annecy, gwel eus Talloire.
Cet épisode de la mythologie grecque met en scène les déesses Héra, Athéna et Aphrodite. 
An istor-mañ tennet eus ar mojennoù gresian a daolenn an doueezed Hera, Atena hag Afrodite.
Elles se disputent une pomme d’or sur laquelle est inscrit « pour la plus belle » : c’est la fameuse « pomme de discorde ». 
Tabutal a reont abalamour d’un aval aour a zo skrivet warnañ « d’an hini gaerañ » : « aval an dizemglev » a vez graet eus an aval brudet-se.
Zeus a chargé le berger Pâris de désigner la gagnante. 
Gant Zeus e oa bet karget ar mesaer Pâris da zibab an hini gaerañ.
Le jeune homme accordera la pomme à Aphrodite, déesse de l’amour. 
Roet en doa ar paotr yaouank an aval da Afrotite, doueez ar garantez.
Héraclès et le taureau de Crète.
Herakles ha tarv Kreta.
Héraclès (Hercule chez les Romains), est un héros et un demi-dieu de la mythologie grecque, fils de Zeus et d’Alcmène. 
Herakles (Herkulez gant ar Romaned), mab da Zeus ha da Alkmene, zo un haroz pe un hanterzoue er mojennoù gresian.
Doté d’une force exceptionnelle, mais victime d’une malédiction qui en a fait le meurtrier de sa femme et de ses enfants, il se voit imposer comme épreuve douze travaux surhumains. 
Kreñv e oa ken e oa met drougavizet e oa bet ha muntret en doa e wreg hag e vugale. Abalamour da se e voe rediet d’ober daouzek trevell dreistdenel.
L’un de ceux-ci consiste à dompter un taureau furieux qui ravageait la Crète.
Unan eus ar re-se e oa doñvaat un tarv penn-follet a lakae freuz e Kreta.
Héraclès et le lion de Némée.
Herakles ha leon Nemea.
Le premier des douze travaux d’Hercule (Héraclès) fut de tuer un lion qui semait la terreur dans la région de Némée. 
An hini kentañ eus daouzek trevell Herkules (Herakles) e voe lazhañ ul leon hag a daole spont e bro Nemea.
La peau du fauve étant impénétrable aux flèches, le héros frappe la bête de sa massue, puis l’étouffe. 
Dre ma ne c’halle ket ar saezhioù treuzañ kroc’hen al loen gouez e skoas an haroz al loen gant e vataraz, ha mougañ a reas anezhañ goude-se.
Il en rapportera la fourrure pour preuve de son exploit. 
Kaset en doa feur al loen gouez gantañ da ziskouez an taol-kaer graet gantañ.
Au rez-de-chaussée du musée, dans la seconde salle d’archéologie, vous pouvez admirer une représentation gallo-romaine d’Hercule portant sa massue et la peau du lion. 
E rez-an-douar ar mirdi, en eil sal gouestlet d’an arkeologiezh, e c’hallit gwelet un delwenn galian-ha-roman hag a daolenn Herkules o tougen e vataraz ha gwisket gant kroc’hen al leon.
Cette statue fut découverte à Douarnenez.
E Douarnenez e voe kavet an delwenn-se.
Dans la mythologie grecque, les Dryades sont des nymphes (divinités mineures) liées aux arbres, et spécialement aux chênes. 
Er mojennoù gresian, an Driadezed zo nimfenned (doueezed bihan) liammet ouzh ar gwez, ha dreist-holl ouzh ar gwez-derv.
Elles étaient timides et se montraient rarement. 
Lent e oant ha ral a wech e teuent war wel.
Certaines protégeaient les pommes d’or du Jardin des Hespérides. 
Gant lod anezho e veze diwallet an avaloù aour e liorzh an Hesperidezed.
Eurydice, l’épouse du poète Orphée, était une dryade.
Un driadenn e oa Eurydike, gwreg ar barzh Orfeüs.
Naïades au bord du lac.
Naiadezed war ribl al lenn.
Les Naïades au bord d'un lac, témoignent de l’intérêt de Ménard pour le nu, et "les admirables figures de baigneuses au crépuscule", dont il a peuplé la nature. 
Naiadezed war ribl ul lenn, a ziskouez pegen dedennet e oa Ménard gant an noazhennoù, ha gant "dremmoù kaer-meurbet ar c’houronkerezed en amheol", a zo bet lakaet gantañ en natur.
Les corps répondent aux lignes élancées des arbres et aux courbes adoucies des collines et du lac, dans une harmonie subtile de verts que réchauffe la lumière des rayons du soir. 
Ar c’horfoù a glot gant linennoù mistr ar gwez ha gant krommennoù dous an torgennoù hag al lenn, en un hollad soutil a c’hlazoù tommet gant gouloù ar bannoù diouzh an abardaez.
Selon son habitude, il a exécuté plusieurs versions de cette composition, avec des variations sur le format ou le support. 
Evel ma oa boas d’ober en doa savet meur a zoare eus ar genaozadenn-se, gant kemmoùigoù a-fet ar furmad pe ar skor.
Toutes manifestent ses qualités de peintre nourri de méditations symbolistes et de poète à la recherche d'une Antiquité mythique. 
Diskouez a ra an holl anezho e oa barrek al livour, maget gant prederioù al luskad simbolouriezh hag ar barzh e klask eus un Henamzer mojennel.
Silhouettes féminines.
Trolinennoù Merc’hed.
Fille au gros chignon.  
Plac’h kempennet he blev en un torkad bras.
Femme nue aux longs cheveux noirs.   
Maouez en noazh hir he blev du.
Femme penchée, fenêtre au fond.  
Maouez stouet he fenn, prenestr en adreñv.
Femme aux manches écossaises.  
Maouez gant milginoù mod Skos.
L’œuvre gravé de Charles Cottet compte environ 70 planches originales. 
Oberenn engravet Charles Cottet zo enni war-dro 70 plankenn orin.
La série des Silhouettes féminines, pour le moins atypique dans son œuvre, semble être inspirée par des pensionnaires de maisons closes. 
Rummad an Trolinennoù merc’hed, dibar a-walc’h en e oberenn, a c’hallfe bet bezañ awenet gant merc’hed eus tiez fall.
L’artiste l’exposa sous le titre d’Etudes de mouvements féminins au Salon des Peintres Graveurs Français qui se tenait au Grand Palais en 1906. 
Diskouezet e voent gant an arzour dindan an anv Ragengravadurioù fiñvadennoù merc’hed e Saloñs al Livourien Engraverien C’hall a oa bet dalc’het er Palez Bras e 1906.
La suite de planche complète compte 15 numéros, tous de petites dimensions. 
Ar rummad klok a blankennoù zo enni 15 taolenn, a vent vihan an holl anezho.
Il voulait trouver, commenta Léonce Bénédite, un écho sonore de son âme généreuse, impressionnable, attendrie et pitoyable, douce aux petits, aux humbles et aux déshérités, en sympathie universelle avec tous les êtres et toutes les choses. 
C’hoant en doa da gavout, eme Léonce Bénédite, un heklev eus e ene brokus, fromidik, teneraet ha truezus, kuñv evit ar re vihan, an dud uvel hag an dud dibourvez, a gouezh kompez gant an holl voudoù hag an holl draoù.
Bretonnes sur les quais.
Bretonezed war ar c’haeoù.
Soir orageux, des gens passent.
Un nozvezh arnevek, tud o tremen.
Ouessant - Femmes en deuil.
Eusa – Maouezed e kañv.
Vieille femme d'Ouessant.
Maouez kozh en Eusa.
Ouessantine en cape de deuil.
Maouez eus Eusa gant ur c’habell kañv.
Enterrement en Bretagne.
Douaridigezh e Breizh.
Eau-forte et aquatinte. 
Dour-kreñv hag akwatint.
Feux de la Saint Jean-Jean à Ouessant.
Tantad Sant Yann en Eusa.
Barques de pêche dans le port / Les filets, rayon du soir.
Bagoù-pesketa er porzh / Ar rouedoù, bannoù d’abardaez.
Eau-forte et aquatinte imprimée en bistre-clair, vers 1900.
Dour-kreñv hag akwatint moullet e gell-du sklaer, war-dro 1900
Jeune fille du Pays bigouden.
Plac’h yaouank eus ar Vro Vigouden.
Vieille Bretonne conduisant des enfants.
Bretonez kozh o kas bugale.
Elle dodelinait de la tête, elle aussi.
Hejal a rae he fenn, hi ivez.
Dessin au crayon et à l'encre.
Tresadenn gant kreion ha gant liv.
Catalogue manuscrit et dessiné des peintures, dit Liber Veritatis.
Katalog dornskrivet ha treset eus al livadurioù, anvet Liber Veritatis.
Dessin à l'encre, aquarelle et lavis sur papier ; reliure cuir.
Tresadenn gant liv, dourliv ha gwalc’hliv war baper ; keinet gant lêr.
Chemin tournant et Bouquet d’ormes.
Kammdro ha Bodad evlec’h.
La grosse branche et Bois de Kerhoas (Plobannalec-Lesconil).
Ar brank bras ha Koad Kerc’hoaz (Pornaleg-Leskonil).
Kerhoas est un manoir sur la rive gauche du Steir à Lesconil.
Ur maner eo Kerc’hoaz, war glann gleiz ar Stêr e Leskonil.
Mer basse au Groasken et Le ruisseau de Groasken. 
Izelvor e Groasken ha gwazh Groasken.
Récolte de goémon et Dunes de la Palue (Plage des Sables Blancs à Larvor, Loctudy).
Bezhina ha Tevennoù ar Palud (An Aod Wenn en Arvor, Loktudi)
Le puits et Saint-Alour (Tréméoc).
Ar puñs ha Sant-Alour (Tremeog)
La plaine (Loctudy) et Penfoul (anse de l’Odet).
Ar Blaenenn (Loktudi) ha Penfoull (ouf en Oded)
André Dauchez appelait « la plaine » un espace marécageux situé derrière l’actuelle plage des Sables Blancs à Loctudy.
André Dauchez a rae « ar blaenenn » eus un takad geuniek hag a oa a-dreñv an Aod Wenn e Loktudi.
Dessin à l’encre de Chine, début XXe siècle.
Tresadenn gant liv Sina,  deroù XXvet kantved
Les Souches et La Palue du Cosquer (Loctudy).
Ar penngosoù ha Palud ar Gozhkêr (Loktudi)
André Dauchez appelait « la plaine » un espace marécageux situé derrière l’actuelle plage des Sables Blancs à Loctudy.
André Dauchez a rae « ar blaenenn » eus un takad geuniek hag a  oa a-dreñv an Aod Wenn e Loktudi.
La gravure à l'eau-forte (Outillage de Mikel Chaussepied).
An engraverezh dre zour-kreñv (binvioù Mikel Chaussepied)
Une plaque de cuivre ou matrice et différents états de l’estampe Le Passeur du Cap Horn -Quimper.
Ur blakenn gouevr pe mamm-voull hag ar stamp Treizher ar C’hap Horn – Kemper e meur a stad.
2 pointes, burin, brunissoir, grattoir.
2 boentenn, engraver, lufraouer, kraver.
Tubes d'encre.
Korzennadoù liv-tresañ.
Presse ayant appartenu à André Dauchez.
Gwaskerell bet da André Dauchez.
L’artiste disposait d’une presse nettement plus imposante dans sa maison atelier de Loctudy.
Ur waskerell kalz brasoc’h en doa an arzour en e di atalier e Loktudi.
Les techniques de l’estampe : la gravure sur cuivre.
Teknikoù stampiñ : an engravañ war gouevr.
C’est au XVIe siècle que fut mise au point une nouvelle technique d’estampe : la gravure à l’eau-forte. 
Er XVIvet kantved e oa bet savet un teknik stampiñ nevez : an engravañ gant dour-kreñv.
La composition est gravée sur métal. 
An oberenn a vez engravet war vetal.
La plaque est d’abord enduite au pinceau d’un vernis, sur lequel les traits de la composition sont tracés à la pointe. 
Da gentañ e vez ledet ur gwernis war ar blakenn gant ur barr-livañ, ha merket e vez warnañ tresoù an oberenn gant ur goustilh.
La ligne tracée sur la plaque traverse le vernis mais ne creuse pas le métal. 
Al linenn dreset war ar blakenn a dreuz ar gwernis met ne doull ket ar metal.
La plaque est alors plongée dans un bain de mordant (souvent de l’acide nitrique) : l’eau-forte. 
Neuze e vez soubet ar blakenn en un drenkenn (trenkenn nitrek alies) : an dour-kreñv.
Elle ronge le métal là où il n’est pas protégé, c’est-à-dire là où la pointe l’a mis à nu. 
Krignat a ra ar metal el lec’h n’eo ket gwarezet, da lavaret eo el lec’h m’eo bet dizoloet gant ar goustilh.
Selon le temps de morsure, le graveur obtiendra, à l’impression, des effets différents. 
An arzour a roio neuzioù disheñvel d’an oberenn moullet diouzh pegeit e krogo an drenkenn ennañ.
Le vernis est ensuite enlevé à l’aide d’un dissolvant et la plaque encrée puis essuyée, avant l’impression. 
Tennet e vez ar gwernis goude gant un dileizher, lakaet e vez liv war ar blakenn a vez torchet goude, a-raok ar moullañ.
L’eau-forte peut être pratiquée sur du cuivre, du zinc, du fer ou du laiton. 
An dour-kreñv a c’hall bezañ implijet war gouevr, zink, houarn pe laton.
André Dauchez fut un maître de l’eau-forte. 
André Dauchez a voe ur mailh war an dour-kreñv.
Il procédait lui-même à l’impression de ses estampes. 
Moullañ a rae e stampoù e-unan.
Le mot vient de l’italien aquatinta, « eau teinte ». 
Ar ger-se a zeu eus an italianeg aquatinta, « dour livet ».
Mise au point au XVIIIe siècle, elle dérive de l’eau-forte. 
Savet e voe an teknik-se en XVIIIvet kantved, deveret eus an dour-kreñv.
Au vernis de celle-ci est substituée une trame de résine saupoudrée sur la plaque puis fixée par chauffage. 
E plas ar gwernis e vez strewet ur steuñvenn rousin war ar blakenn ha staget e vez outi en ur dommañ anezhi.
La plaque est ensuite plongée dans un bain d’acide. 
Soubet e vez ar blakenn en un drenkenn goude.
L’action de l’acide, à travers la trame de résine, va former un réseau de petites cavités. 
Gant labour an drenkenn, a-dreuz ar steuñvenn rousin, e vo savet ur rouedad kleuzennoù bihan.
L’effet obtenu à l’impression est un grainage, c’est-à-dire une surface composée de points et non de traits. 
Pa vez moullet e weler ur c'horreenn gant greunennoù, gant pikoù ha n’eo ket gant linennoù.
Ce procédé fut notamment utilisé par Charles Cottet.
An doare-se a voe implijet gant Charles Cottet da skouer.
L’outil est une pointe dure taillée finement, à la manière d’un crayon. 
An ostilh-se zo ur broud kalet beget fin, evel ur c'hreion.
Dans la plaque de métal, elle laisse, sur le côté du trait (taille), des barbes de métal qui retiendront également l’encre. 
War ar blakenn vetal e lez war e lerc’h, war vord an tres (ar skej), draenennoù metal a zalc'ho al liv ivez.
Les techniques de l’estampe : la lithographie.
An teknikoù stampiñ : ar vaendresadenn.
Inventé à la fin du XVIIIe siècle, ce procédé de reproduction des dessins, tracés sur des blocs de pierre calcaire, a l’avantage de permettre à l’artiste de s’exprimer très librement. 
Gant an doare-se da eilañ tresadennoù, bet ijinet e fin an XVIIIvet kantved, hag a zo treset ouzh bloc’hoù mein-raz, e c'hall an arzourien ezteurel o arz evel ma karont.
Il dessine en effet comme sur une feuille de papier, au crayon, à la plume ou au pinceau, sans avoir à graver le bloc. 
Evit gwir e tresont evel ma vez graet war ur follenn baper, gant ur c’hreion, ur bluenn pe ur barr-livañ hep rankout engravañ ar bloc’h.
Ce procédé connut une grande et longue vogue en Europe au XIXe siècle. 
Diouzh ar c’hiz da vat e voe an doare-se e-pad pell en Europa en XIXvet kantved.
C’est par exemple le procédé utilisé par Toulouse-Lautrec pour ses célèbres affiches. 
Implijet e veze an doare-se gant Toulouse-Lautrec, da skouer, evit e skritelloù brudet.
Vous verrez dans cette section des lithographies de Charles Cottet et de Lucien Simon.
Maendresadennoù Charles Cottet ha Lucien Simon a weloc’h er rann-mañ.
À partir des années 1890, cinq amis peintres habitants Paris forment un groupe appelé "La Bande noire". 
Adalek ar bloavezhioù 1890, pemp mignon livour, hag a oa o chom e Pariz, a savas ur strollad anvet "ar Vandenn du".
Ce nom, ils le doivent à leur utilisation dans leurs tableaux des couleurs sombres. 
Anvet e oant evel-se abalamour d’al livioù teñval hag a veze implijet en o zaolennoù.
Ils aiment peindre la nature et la vie quotidienne. 
An natur hag ar vuhez pemdez a blije dezho livañ.
Tous aiment le voyage et s’attachent à certaines régions. 
An holl anezho a blije dezho beajiñ hag en em dommas ouzh rannvroioù zo.
Tandis que Lucien Simon, son beau-frère André Dauchez et leur ami Charles Cottet préfèrent peindre les paysages et les habitants de la Bretagne, René-Xavier Prinet représente les plages de Normandie. 
Tra ma plije gwelloc’h gant Lucien Simon, e vreur-kaer André Dauchez hag o mignon Charles Cottet livañ maezioù ha tud Breizh, e taolenne René-Xavier Prinet traezhennoù Normandi.
Enfin, René Ménard, retrouvant parfois ses amis à Paris ou au cours de leurs voyages, parcourt les bords de la Méditerranée à la recherche des traces de l’Antiquité.
Erfin, René Ménard, hag en em gave a-wechoù gant e vignoned e Pariz pe e-kerzh o beajoù, a ergerzhe aodoù ar Mor Kreizdouar en ur glask roudoù eus an Henamzer.
Maintenant, à toi d’accompagner ces artistes dans leurs voyages ! 
Bremañ eo dit-te da ambroug an arzourien-se e-pad o beajoù !
Charles Cottet est considéré comme le chef-de-file de la Bande noire. 
Charles Cottet a vez gwelet evel penn ar Vandenn Du.
À partir de 1891, il vient passer chaque année quelques semaines en Bretagne. 
Adalek 1891 e teue da dremen un nebeud sizhunvezhioù e Breizh bep bloaz.
Il se fait même construire une maison dans le village finistérien de Camaret. 
Lakaat a reas sevel un ti evitañ zoken e Kameled, ur gêr vihan eus Penn-ar-Bed.
Il se promène sur la côte et observe la vie quotidienne des Bretons. 
Pourmen a rae war an aod ha sellet ouzh buhez pemdez ar Vretoned.
Les navires représentés sur la toile ont pour nom des chaloupes. 
Ar bagoù a zo livet war an daolenn a vez graet chaloupoù anezho.
On les utilise surtout pour la pêche à la sardine.
Implijet e vezent dreist-holl evit pesketa ar sardin.
Ces femmes pique-niquent après un pardon. 
Ar maouezed-se zo o piknikañ goude ur pardon.
Le pardon est une fête chrétienne spécifique à la Bretagne, un pèlerinage. 
Ar pardonioù zo gouelioù kristen dibar da Vreizh, un doare pirc’hirindedoù.
Après la cérémonie religieuse, les participants mangent dans la prairie autour de l’église. 
Goude al lid relijiel e tebr an dud war ar c’hlazenn tro-dro d’an iliz.
Regarde bien les costumes de ces femmes qui viennent de Plougastel-Daoulas. 
Sell mat ouzh dilhad ar maouezed-se a zo o tont eus Plougastell-Daoulaz.
Leurs coiffes, les couleurs de leurs habits sont typiques de cet endroit. 
O c’hoefoù, livioù o dilhad zo dibar eus al lec’h-se.
En Bretagne, il y a des centaines de costumes différents, selon les lieux, l’âge, les fêtes.
E Breizh ez eus kantadoù a wiskamantoù disheñvel, hervez al lec’hioù, an oad, ar gouelioù...
Le territoire breton est divisé en une multitude de « pays ». 
Rannet eo Breizh etre meur a « vro ».
Chacun d’entre eux est identifié par une mode vestimentaire particulière. 
Anavezet e vez pep hini anezho diouzh giz an dud d’en em wiskañ.
Tu en verras beaucoup dans les salles des costumes du musée.
Gwelet a ri kalz anezho e salioù-dilhad ar mirdi.
Les ramasseurs de goémons ou goémoniers sont encore très nombreux sur les plages du Finistère en 1931. 
An dastumerien bezhin pe bezhinaerien a oa kalz anezho c’hoazh war aodoù Penn-ar-Bed e 1931.
Le goémon ou varech est une algue verte et gluante que tu peux retrouver sur le sable lorsque tu vas te baigner. 
Ar bezhin pe ar goumon zo traoù glas ha gludek a c’hallez kavout war an aod pa'z ez da gouronkañ.
Les goémoniers le récoltent et l’entassent sur les dunes afin de les brûler. 
Ar vezhinaerien a zastume hag a vernie anezho war an tevennoù evit o deviñ.
Les cendres sont récupérées et vendues comme engrais aux agriculteurs. 
Dastumet e veze al ludu ha gwerzhet da demz d’al labourerien-douar.
Certains goémoniers possèdent des navires pour chercher le varech directement au fond de la mer. 
Bagoù o doa bezhinaerien zo evit kerc’hat ar bezhin e strad ar mor end-eeun.
Le bateau est équipé d’un grand bras terminé par un « scoubidou », une tige métallique recourbée pour accrocher les algues. 
Ur vrec’h he deus pep bag gant ur « skoubidou » en he fenn, ur c’harenn vetal gromm evit tapout krog er bezhin.
Le ramassage du goémon est le plus souvent une activité familiale. 
Dastumet e veze ar bezhin gant ar familh a-bezh peurliesañ.
Petits et grands participent à la récolte. 
Ar re vihan hag ar re vras a gemere perzh er vezhinadeg.
Observe bien le tableau : qu’y vois-tu ? 
Sell mat ouzh an daolenn : petra a welez warni ?
De drôles de nuages à coup sûr ! 
Koumoulennoù iskis a-dra-sur !
Plus que la réalité, René Dauchez a voulu montrer sur la toile ce qu'il a ressenti lorsqu'il a regardé cette masse nuageuse qui passe au-dessus de la petite maison illuminée. 
Ouzhpenn ar wirionez, en doa bet c’hoant René Dauchez da ziskouez en daolenn ar pezh en doa santet p’en doa sellet ouzh ar c’houmoul a dremene just a-us an ti bihan sklêrijennet.
Les peintres dits "impressionnistes" représentent ce qu'ils ressentent lorsqu'ils contemplent une scène de vie, un paysage.
Al livourien a reer "trivliadelourien " anezho a daolenne ar pezh a santent pa arvestent ouzh ur skeudenn eus ar vuhez, un dremmvro.
C'est le tableau de Claude Monet intitulé « Impressions, soleil levant » et exposé à Paris en 1872 qui a donné son nom au mouvement pictural des "Impressionnistes".
Eus taolenn Claude Monet anvet « Trivliadoù, sav-heol »,  diskouezet e Pariz e 1872, e teu anv luskad livouriezh an « Drivliadelourien ».
Ce tableau représente une scène de villégiature : c'est les vacances ! 
An daolenn-mañ a ziskouez un arvest hañviñ : ar vakañsoù zo !
Vers 1925, la plage n'est plus seulement un lieu de travail (goémoniers, pêcheurs) ou de balnéothérapie, (soins de malades par l'air iodé et l'immersion dans l'eau de mer). 
War-dro 1925 e oa deuet an traezhennoù da vezañ ouzhpenn lec’hioù labour (bezhinaerien, pesketaerien) pe lec’hioù kouronkkurañ, (prederiañ klañvourien gant an aer iodet hag en ur soubañ anezho en dour-mor).
Les plages deviennent des espaces de loisirs : on s'y promène en famille, on y joue au cerf-volant, au ballon. 
Lec’hioù-dudi e teuas an traezhennoù da vezañ : mont a rae an dud da bourmen warno gant o familh, c’hoariet e veze warno gant sarpantoù-nij, gant bolotennoù.
Certains font même de la gymnastique. 
Jiminas a veze graet gant lod zoken.
Mais surtout, tous s’y baignent pour le plaisir ! 
Met da gentañ-penn, e kouronke an holl evit ar blijadur !
Les cabines de plage multicolores alignées en arrière-plan permettent de se changer à l’abri des regards avant d’aller se baigner.
El logelloù traezh liesliv a zo a-steud en adreñv e c’hall an dud cheñch dilhad, hep bezañ gwelet, a-raok mont da gouronkañ.
C’est dimanche et tout le monde se prépare pour aller à l’église. 
Ar Sul zo hag an holl zo oc’h en em fichañ evit mont d’an iliz.
Chacun met son plus beau costume. 
Pep hini a laka e zilhad kaerañ.
C’est ce qu’on appelle « s’endimancher » : s’habiller d’une manière plus coquette que les autres jours de la semaine. 
“En em lakaat en e sulieg” a vez graet eus an dra-se : en em wiskañ cheuc’hoc’h eget d’ar pemdez.